புதிய ஏற்பாட்டிலே எருசலேம் நம்பிக்கையின் அடையாளம்இ எம்மாவு அவநம்பிக்கையின் அடையாளம். இரண்டு சீடர்களும் நம்பிக்கை அற்றவர்களாக நடந்து கொண்டிருந்தனர். ஆனால் அவர்கள் இயேசுவைப்பற்றி பேசிக் கொண்டு சென்றனர். இரண்டு அல்லது மூன்று பேர் என் பெயரின் பொருட்டு எங்கே கூடி இருக்கிறார்களோ அங்கே நான் இருக்கின்றேன் (மத்தேயு 18.20) என்ற ஆண்டவர் இயேசுவின் வாக்கின் படி இயேசுவும் அவர்களோடு நடக்கலானார். நாமும் துன்பங்கள் துயரங்கள் மத்தியில் ஆலயத்தில் திருப்பலி ஒப்புகொடுக்க இறைமக்களாக இயேசுவின் நாமத்தில் ஒன்று கூடும் போதெல்லாம் ஆண்டவர் இயேசுவும் பிரசன்னமாகின்றார்.